29.12 . 2020 Източник : dnews Настоящата администрация на президента Доналд Тръмп прави спънки на гладкия преход във властта , особен по въпросите , свързани с отбраната , заяви избраният президент Джо Байдън , цитиран от световните агенции . " Точно сега ние не получаваме цялата информация , от която се нуждаем от отиващата си администрация в ключови области , свързани със сигурността " , заяви Байдън и определи това като безотговорност . Джо Байдън печели президентските избори в САЩ с 306 гласа в Избирателната колегия Той каза , че някои ведомства са оказали съдействие при предаване на пълномощията , но в други , на първо място министерството на отбраната , има пречки от страна на политическото ръководство на ведомството . " На много ведомства , които са жизненоважни за нашата безопасност , са нанесени огромни щети . Много от тях са опустошени що се касае до наличие на персонал , възможности и състояние на моралния дух " , заяви Байдън . Тръмп и Байдън отправят коренно различни послания за пандемията Той каза още , че следващата американска администрация ще се заеме с осъвременяване на приоритетите в областта на отбраната , за да противодейства на стратегическите предизвикателства от страна на Русия и на Китай . По думите му Вашингтон не трябва да продължава да прави излишни инвестиции в остарели системи , разработени за противодействие на заплахи от миналото . " Нужно ни е да имаме възможности , за да осъществяваме иновации , отново да преразгледаме това как ние осигуряваме нашата защита пред засилващите се заплахи " , каза той .